smcproject/ml-wiki-sentences huggingface dataset:
പ്രൈമറി അധ്യാപകന്റെ സാമാന്യവിദ്യാഭ്യാസയോഗ്യത എസ്.എസ്.എൽ.സി.യും അധ്യാപനയോഗ്യത ടി.ടി.സി. യുമാണ്.
സെക്കണ്ടറി അധ്യാപകന് സർവകലാശാലാബിരുദവും ബി.എഡും ഉണ്ടായിരിക്കണം.
സർവകലാശാലാധ്യാപകൻ മാസ്റ്റർ ബിരുദധാരിയും എം.ഫിലോ, ഗവേഷണബിരുദമോ ഉള്ളവരോ ദേശീയ/സംസ്ഥാന യോഗ്യതാ നിർണയ പരീക്ഷയിൽ വിജയം നേടിയവരോ ആയിരിക്കണം.
സ്വഭാവ യോഗ്യത
ആധുനികവിദ്യാഭ്യാസം ഒരു സാമൂഹിക പ്രവർത്തനമാണ്.
ഏതു സമൂഹത്തിന്റെയും പ്രവർത്തനത്തെ നിയന്ത്രിക്കുന്ന പ്രധാന ഘടകം അതിന്റെ നേതൃത്വമാണല്ലോ.
അനേകം കുട്ടികളുള്ള ക്ലാസ് എന്ന സമൂഹത്തിന്റെ നേതാവാണ് അധ്യാപകൻ.
ആകയാൽ ക്ലാസ് പ്രവർത്തനത്തിന്റെ കാര്യക്ഷമത മിക്കവാറും അധ്യാപകന്റെ നേതൃത്വത്തെ ആശ്രയിച്ചിരിക്കുന്നു.
സ്വേച്ഛാധിപതി (autocrat), ജനായത്തവിശ്വാസി (democrat), ഉദാസീനൻ (laissez) എന്നിങ്ങനെ അധ്യാപകർ മൂന്നു വിധത്തിലാണ്.
ഇവരിൽവച്ച് ജനായത്തരീതികൾ അവലംബിച്ച് അധ്യാപനം നടത്തുന്ന അധ്യാപകന്റെ ക്ലാസ്സിലാണ് വിദ്യാഭ്യാസത്തിന് ഏറ്റവും അനുകൂലമായ അന്തരീക്ഷം ഉണ്ടാവുക എന്ന് നിരീക്ഷണങ്ങൾ തെളിയിച്ചിരിക്കുന്നു.
അതിനാൽ പഴയ കാലത്തുണ്ടായിരുന്ന ഒരുതരം ഭീകരത്വം ഉപേക്ഷിച്ച് കുട്ടികളെ സ്നേഹിച്ചും അവരുടെ കഴിവുകളെ മാനിച്ചും അവരിലുള്ള ന്യൂനതകളിൽ അനുഭാവം ഉൾക്കൊണ്ടും അധ്യാപനം ചെയ്യുവാനുള്ള കഴിവ് അധ്യാപകന്റെ ഒരു യോഗ്യതയായി (അലിഖിത നിയമപ്രകാരം) അംഗീകരിക്കപ്പെട്ടിരിക്കയാണ്.
അധ്യാപകന്റെ കർത്തവ്യങ്ങൾ പലതാണ്.
വിദ്യാർഥികളുടെ ശാരീരികവും മാനസികവും സാമ്പത്തികവും സാമൂഹികവും ജാതിപരവും മതപരവും ആയ പരിഗണനകൾ കൂടാതെ അവരോട് നിഷ്പക്ഷമായി പെരുമാറണം.
ഓരോ വിദ്യാർഥിയുടെയും വ്യക്തിത്വ വ്യത്യാസത്തെ കണക്കിലെടുത്ത് ആവശ്യങ്ങൾക്കനുസരണമായി പ്രവർത്തിച്ച് ലക്ഷ്യം നേടിയെടുക്കുന്നതിനുവേണ്ടി, ബുദ്ധിപരവും സർഗാത്മകവും ആത്മപ്രകാശനപരവുമായ സിദ്ധികൾ പുഷ്ടിപ്പെടുത്തുന്നതിന് അവരെ പ്രോത്സാഹിപ്പിക്കണം.
രക്ഷാകർത്താക്കളുടെ അടിസ്ഥാനോത്തരവാദിത്വത്തെ അംഗീകരിക്കുകയും ബഹുമാനിക്കുകയും ചെയ്ത് അവരോട് സഹകരിച്ച് ഓരോ വിദ്യാർഥിയുടെയും സ്വഭാവ രൂപവത്കരണത്തിന് ശ്രമിക്കണം.
അക്രമണാസക്തി, കലഹപ്രിയം, അപക്വവ്യക്തിത്വം ഇവയുള്ള അധ്യാപകൻ തന്റെ കീഴിൽ ശിക്ഷണത്തിന് വിധേയരാകുന്നവരുടെ മാനസിക വളർച്ചയെ മുരടിപ്പിക്കുന്നു.
ധൈര്യം, ഭാവന , അച്ചടക്കം , സഹിഷ്ണുത, ക്ഷമാശീലം, സമർപ്പണമനോഭാവം, കർത്തവ്യബോധം, സ്വയം ശരിയെന്നു തോന്നുന്ന കാര്യങ്ങളിൽ ഉറച്ച നില സ്വീകരിക്കൽ എന്നിവയിൽ നിപുണനായ അധ്യാപകൻ വിദ്യാർഥികൾക്ക് അനുകരണീയമായ മാതൃകയായിത്തീരുന്നു.
നിലവിലുള്ള കാലഘട്ടത്തിന്റെ സവിശേഷതകളെ കണക്കിലെടുത്തുകൊണ്ട് അധ്യാപകൻ ജനങ്ങളുടെ ക്ഷേമത്തിനുവേണ്ടി ചിന്തിക്കുകയും പ്രവർത്തിക്കുകയും ചെയ്യേണ്ടതാണ്.
സമൂഹത്തിന്റെ ഉന്നതിക്ക് നിദാനമായ കാര്യങ്ങൾ തന്റെ കഴിവനുസരിച്ച് സമർപ്പണമനോഭാവത്തോടെ ചെയ്യാനുള്ള സന്നദ്ധത അദ്ദേഹത്തിന് ഉണ്ടായിരിക്കണം.
ജനാധിപത്യത്തെ കാത്തു ശക്തിപ്പെടുത്തുകയും പൌരന്മാരെ സ്വാശ്രയശീലമുള്ളവർ ആക്കുകയുമാണ് ആധുനികഭരണസംവിധാനത്തിൽ വിദ്യാഭ്യാസത്തിന്റെ പ്രധാനലക്ഷ്യങ്ങൾ.
ഈ ലക്ഷ്യപ്രാപ്തിക്കു വേണ്ടതായ അറിവും വൈദഗ്ദ്ധ്യവും ജനലക്ഷങ്ങളിൽ വളർത്തിയെടുക്കുന്നതിന് അധ്യാപകൻ മാർഗനിർദ്ദേശം നൽകണം.
ജനായത്തസംവിധാനത്തിന്റെ ഉത്കൃഷ്ടവശങ്ങളെപ്പറ്റി അറിവും, അതിനോട് തനിക്കുള്ള കടമയെക്കുറിച്ചുള്ള യാഥാർഥ്യബോധവും അദ്ദേഹത്തിന് ഉണ്ടായിരിക്കണം.
ലോകജനതയോടും അവരുടെ സംസ്കാരത്തോടും സഹാനുഭൂതി പ്രകടിപ്പിച്ച് രാഷ്ട്രങ്ങളിലെ ജനകോടികളുടെ ക്ഷേമത്തിനും സുരക്ഷിതത്വത്തിനുംവേണ്ടി പ്രവർത്തിച്ച് ഏകലോകചിന്താഗതി വളർത്തിയെടുക്കാനും അധ്യാപകർ സദാസന്നദ്ധരായിരിക്കണം.
അവലംബം പുറംകണ്ണികൾ അധ്യാപകൻ (Teacher) The National Council for Teacher Education Archived 2015-05-08 at the Wayback Machine Images for Teacher Teacher's Day - Festivals of India Teachers Recruitment Board Welcome to The Teacher Foundation Electronics Tutorials for Beginners കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അധ്യാപകൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
കാൽസ്യം ഓക്സൈഡ്
നീറ്റുകക്ക (quicklime or burnt lime) രാസപരമായി കാൽസ്യം ഓക്സൈഡ് (CaO) ആകുന്നു.
ഇത് വ്യാപകമായി ഉപയോഗിക്കുന്ന രാസസംയുക്തമാണ്.
ഇത് വെളുത്തനിറമുള്ളതും കോസ്റ്റിക് സ്വഭാവമുള്ളതും ആൽകലി സ്വഭാവമുള്ളതും മുറിയിലെ താപനിലയിൽ ക്രിസ്റ്റൽ സ്വഭാവം കാണിക്കുന്ന ഖരവസ്തുവുമാണ്.
സിമന്റിൽ കാണപ്പെടുന്ന കാൽസ്യം ഓക്സൈഡിനെ സ്വതന്ത്ര ലൈം എന്നാണു പറയുന്നത്.
താരതമ്യേന വിലകുറഞ്ഞതാണ് ഈ രാസവസ്തു.
ഇതും ഇതിന്റെ മറ്റൊരു രൂപമായ കാൽസ്യം ഹൈഡ്രോക്സൈഡും വാണിജ്യപ്രധാനമായ രണ്ടു രാസവസ്തുക്കളാണ്.
കാൽസ്യം കാർബണേറ്റ് അടങ്ങിയ ((CaCO 3 കാൽസൈറ്റ് എന്ന ധാതു)ചുണ്ണാമ്പുകല്ല്, കക്കകൾ എന്നിവ ഒരു ചൂളയിൽ ചൂടാക്കി വിഘടിപ്പിച്ചാണ് കാൽസ്യം ഓക്സൈഡ് നിർമ്മിക്കുന്നത്.
825 ഡിഗ്രിയ്ക്ക് 825 °C (1,517 °F) വേണം ചൂടാക്കാൻ.
അതോടെ കാർബൺ ഡൈ ഓക്സൈഡിന്റെ ഒരു തന്മാത്ര സ്വതന്ത്രമാകുന്നു.
ബാക്കി ലഭിക്കുന്നത്, നീറ്റുകക്കയാണ്.
(CO 2 ); leaving quicklime.
CaCO 3(s) → CaO (s) + CO 2(g)
ഇങ്ങനെ ലഭിക്കുന്ന നീറ്റുകക്ക സ്ഥിരതയുള്ളതല്ല.
ജലവുമായി ചേർത്ത് ചുണ്ണാമ്പോ കുമ്മായമോ ആക്കാതെയിരുന്നാൽ തണുപ്പിക്കുമ്പോൾ ഇതു പെട്ടെന്നുതന്നെ, അന്തരീക്ഷത്തിലെ കാർബൺ ഡയോക്സൈഡുമായി CO 2 പ്രവർത്തിക്കുകയും തിരികെ കാൽസ്യം കാർബണേറ്റായി മാറുകയും ചെയ്യുന്നു.
വാർഷികമായി ഈ രാസവസ്തു ലോകത്ത് ഏതാണ്ട്, 28,30,00,00,00 ടൺ ഉല്പാദിപ്പിച്ചുവരുന്നുണ്ട്.
ചൈനയാണ് നീറ്റുകക്ക ഏറ്റവും കൂടുതൽ ഉല്പാദിപ്പിക്കുന്ന രാജ്യം.
രണ്ടാം സ്ഥാനം യു. എസിനാണ്.
ഉപയോഗം താപം: കുമ്മായ നിർമ്മാണത്തിനു ജലം ചേർക്കുമ്പോൾ നീറ്റുകക്ക അതിയായ താപം പുറത്തു വിടുന്നു.
CaO (s) + H 2 O (l) ⇌ Ca(OH) 2 (aq) (ΔH r = −63.7 kJ/mol of CaO)ജലസ്വീകരണസമയം ഈ രാസപ്രവർത്തനത്തിൽ താപം പുറത്തു വിടുന്നതിനാൽ ഇത് താപമോചകപ്രവർത്തനമാകുന്നു.
ഈ രാസപ്രവർത്തനം ഉഭയദിശയിലുള്ളതാണ്.
നന്നായി ചൂടാക്കിയാൽ സകാൽസ്യം ഓക്സൈഡ് തിരികെ ലഭിക്കുന്നതാണ്.
ഒരു ലിറ്റർ വെള്ളം 3.1 കിലോഗ്രാം 3.1 കിലോഗ്രാം (110 oz) നീറ്റുകക്കയുമായിചേർന്ന് കാൽസ്യം ഹൈഡ്രോക്സൈഡിനൊപ്പം 3.54 മെഗ ജൂൾ താപം ലഭിക്കും.
ഈ താപം ഉപയോഗിച്ച് അഹാരം പാകം ചെയ്യാൻ ഉപയോഗിക്കാറുണ്ട്.
കൊണ്ടു നടക്കാവുന്ന ഒരു ഊർജ്ജ സ്രോതസ്സായി ഇതിനെ കരുതാം.
പ്രകാശം: ഇത് 2400 ഡിഗ്രി സെന്റീഗ്രേഡുവരെ 2,400 °C (4,350 °F) ചൂടാക്കിയാൽ ഒരു ശക്തമായ തിളക്കമുള്ള പ്രകാശം ലഭിക്കും പഴയകാലത്ത് വൈദ്യുതി കണ്ടുപിടിക്കുന്നതിനു മുൻപ് ഈ ലൈം ലൈറ്റ് ഉപയോഗിച്ചായിരുന്നു.
തിയേറ്ററുകൾ പ്രകാശിപ്പിച്ചിരുന്നത്.
സിമന്റ്: സിമന്റ് ഉല്പാദനത്തിനുവേണ്ട ഏറ്റവും പ്രധാന ചേരുവകളിൽ ഒന്നാണ് ഇത്.
ബയോഡീസൽ ഉല്പാദനത്തിൽ ഉപയോഗിക്കുന്ന ഉൽപ്രേരകത്തിലൊന്നാണിത്.
പെട്രോളിയം വ്യവസായത്തിൽ ഇന്ധനടാങ്കിൽ ജലസാന്നിദ്ധ്യമുണ്ടോ എന്നറിയാനുള്ള വാട്ടർ ഡിറ്റക്ഷൻ പേസ്റ്റിൽ കാൽസ്യം ഓക്സൈഡും ഫിനോൾഫ്തലീനും ആണുള്ളത്.
ടാങ്കിൽ ജലം ഉണ്ടെങ്കിൽ ജലവുമായി കാൽസ്യം ഓക്സൈഡ് പ്രവർത്തിച്ച് ശക്തിയേറിയ ആൽക്കലിയായ കാൽസ്യം ഹൈഡ്രോക്സൈഡ് ഉണ്ടാകുന്നു.
ഇത് കൂടെയുള്ള ഫിനോൾഫ്തലീനുമായിചേരുമ്പോൾ പർപ്പിൾ നിറം കാണിക്കും.
ഇങ്ങനെ റ്റാങ്കിൽ ജലസാന്നിദ്ധ്യം അറിയാനാകും.
പേപ്പർ: പേപ്പർ വ്യവസായത്തിൽ ഇത് ഉപയൊഗിക്കുന്നു.
തേപ്പിന്: തറയും ഭിത്തിയും തേച്ച് മിനുക്കാൻ ഇന്നത്തെ സിമന്റിനു പകരം ചരിത്രാതീത കാലം തൊട്ടേ ഇതുപയോഗിച്ചിരുന്നു.
രാസവ്യവസായത്തിലും ഊർജ്ജവ്യവസായത്തിലും കാൽസ്യം ഓക്സൈഡ് അനിവാര്യമായ രാസവസ്തുവാണ്.
ആയുധമായി
പഴയകാലത്ത് ശത്രുക്കളെ അന്ധരാക്കാനായി ഇത് കലക്കി ഒഴിച്ചു.
ഗ്രീക്ക് തീ ഉണ്ടാക്കാൻ ഇത് ഉപയോഗിച്ചു.
ജലവുമായി പ്രവർത്തിച്ചാൽ 150 ഡിഗ്രി ചൂട് ഇതിനുണ്ടാക്കാൻ കഴിയും.
ജലവുമായി ശക്തമായി പ്രവർത്തിക്കുന്നതിനാൽ ഇത് ശ്വസിച്ചാലും തൊലിയിലോ കണ്ണിലോ വീണാലും അസ്വസ്ഥതയുണ്ടാക്കും.
അകത്തേയ്ക്കു ശ്വസിക്കുന്നത്, ചുമയ്ക്കും തുമ്മലിനും ശ്വാസമ്മുട്ടലിനും കാരണമാകാം.
ഇത്, വയറുവേദനയ്ക്കും ഛർദ്ദിക്കും  കാരണമാകാം.
ജലവുമായുള്ള ഇതി ശക്തമായ പ്രവർത്തനം ഉല്പാദിപ്പിക്കുന്ന ചൂട് ഇന്ധനങ്ങൾ കത്തുന്നതിനും അങ്ങനെ തീപ്പിടുത്തത്തിനും കാരണമാകാം.
ചമ്പു ഇംഗ്ലീഷ് വിലാസം https://ml.wikipedia.org/wiki/Champu
ഗദ്യവും പദ്യവും ചേർന്നുള്ള കാവ്യരൂപമാണ് ചമ്പു .
സംസ്കൃതത്തിൽ ആവിർഭവിച്ച് മലയാളത്തിലും മറ്റു പല ഭാഷകളിലും പ്രചാരം നേടിയ കാവ്യരൂപമാണിത് .
ചമ്പുവിന് പ്രബന്ധം എന്ന സംജ്ഞയാണ് ആദ്യകാലത്ത് ഉപയോഗിച്ചിരുന്നത്. 'ഗദ്യ പദ്യാത്മകം കാവ്യം ചമ്പുരിത്യഭിധീയതേ' എന്നിപ്രകാരമാണ് കാവ്യാദർശം എന്ന സംസ്കൃത അലങ്കാര ശാസ്ത്രഗ്രന്ഥത്തിൽ ദണ്ഡി നൽകുന്ന നിർവചനം.
പൊതുവേ കഥാഭാഗം പദ്യത്തിലും വർണ്ണന ഗദ്യത്തിലുമായിരിക്കും.
വൃത്തനിബദ്ധമായ ഗദ്യം ചമ്പുവിന്റെ പ്രത്യേകതയാണ്.
എന്നാൽ  വൃത്തഗന്ധിയല്ല്ലാത്ത ഗദ്യവും ആധുനിക ചമ്പുക്കളിൽ പ്രയോഗിച്ച് കാണുന്നുണ്ട്.
11-ാം നൂറ്റാണ്ടിലാണ് സംസ്കൃതത്തിൽ ചമ്പുക്കളുടെ ആവിർഭാവം.
കഥാഭാഗം ഗദ്യത്തിലും നീതിസാരങ്ങൾ പദ്യത്തിലും നിബന്ധിച്ചിരിക്കുന്ന പഞ്ചതന്ത്രത്തിൽ നിന്നായിരിക്കണം ചമ്പുക്കളുടെ ഉല്പത്തി എന്നു കരുതപ്പെടുന്നു.
ത്രിവിക്രമഭട്ടന്റെ നളചമ്പുവാണ് ആദ്യമുണ്ടായ ചമ്പുകാവ്യം.
ഭോജരാജാവിന്റെ രാമായണം ചമ്പുവാണ് മറ്റൊരു പ്രധാനകൃതി.
കാവ്യോദ്ദേശ്യത്തിലും ഉള്ളടക്കത്തിലും ഉന്നത നിലവാരം പുലർത്തുന്ന ഇവയ്ക്ക് മലയാള സാഹിത്യ ചരിത്രത്തിൽ സുപ്രധാനമായ സ്ഥാനമുണ്ട് .
ചമ്പുക്കളുടെ ഗദ്യഭാഗങ്ങൾ വർണനാപരങ്ങളാണ്.
താള നിബദ്ധവും അലങ്കാരമയവുമായ ഗദ്യശൈലിയാണ് ഇവയിൽ പ്രയോഗിച്ചിട്ടുള്ളത്.
പാദങ്ങൾ തിരിച്ചിട്ടില്ലെങ്കിലും പദ്യമെന്നപോലെ ചൊല്ലാവുന്ന ഗദ്യമാണിത്.
നിരണംകൃതികളിലെയും, തുള്ളൽകൃതികളിലെയും പദ്യത്തെ അനുസ്മരിപ്പിക്കുന്നതാണ് ഗദ്യത്തിന്റെ താളഘടന.
സമകാലിക സാമൂഹ്യ ജീവിതത്തിന്റെ യഥാർത്ഥമായ ചിത്രം വരച്ചുകാട്ടുന്നവയാണ് ഈ ഗദ്യഭാഗങ്ങൾ പലതും.
അക്കാലത്തെ വിവിധ ജനവിഭാഗങ്ങളുടെ സാമാന്യ ജീവിതരീതി നർമരസപ്രധാനമായി വിവരിക്കാൻ ഈ ഗദ്യഭാഗങ്ങൾ ഉപയോഗിച്ചിരുന്നു.
പൗരാണിക കഥകളുടെ ആഖ്യാനത്തെ വർത്തമാനകാല കേരളീയ ജീവിതത്തിന്റെ ചിത്രീകരണവുമായി കൂട്ടിയിണക്കാൻ ഈ ഗദ്യഭാഗങ്ങളെ മണിപ്രവാള കവികൾ ഉപയോഗിച്ചു.
പദങ്ങളുടെ അതിശയകരമായ പ്രവാഹം, ആശയങ്ങളുടെ നൂതനത്വം, രസകരങ്ങളായ മനോധർമം എന്നിവയാൽ അസുലഭമായ വിശിഷ്ട കവിതാരൂപമാണ് ചമ്പുക്കൾ.
12-ാം നൂറ്റാണ്ടിനു ശേഷമാണ് ഈ പ്രസ്ഥാനം സംസ്കൃതത്തിൽ നിന്നു  മലയാള ഭാഷയിലേക്കു കടന്നു വന്നത്.
കേരളീയ സംസ്കൃത ചമ്പുക്കളിൽ ആദ്യത്തേതാണ് ദിവാകരൻ എഴുതിയ 'അമോഘ രാഘവം'.
ചാക്യാർ കൂത്തിന്റെ ആവശ്യത്തിലേക്കാണ് ചമ്പൂപ്രബന്ധങ്ങൾ രചിച്ചു തുടങ്ങിയത്.
പുരാണകഥകൾ ആസ്പദമാക്കിയുള്ള ചമ്പുക്കളാണ് കൂത്തിന് ഉപയോഗിച്ചിരുന്നത്.
ചാക്യാർ കൂത്തിന് പുറമേ പാഠകം എന്ന ക്ഷേത്രകലയ്ക്കും ചമ്പുക്കൾ പ്രയോജനകരമായി.
മലയാളത്തിലുണ്ടായ ആദ്യത്തെ ചമ്പൂകാവ്യമാണ് ദേവൻ ശ്രീകുമാരന്റെ ' ഉണ്ണിയച്ചീചരിതം '.
സ്ത്രീ സൗന്ദര്യ പ്രശംസാരൂപത്തിലുള്ള ആദ്യകാല മണിപ്രവാള കൃതികളിൽ പ്രസിദ്ധങ്ങളായ മൂന്നെണ്ണം ചമ്പുക്കളായിരുന്നു: ഉണ്ണിയച്ചീചരിതം , ഉണ്ണിയാടീചരിതം , ഉണ്ണിച്ചിരുതേവീചരിതം .
ഇവ മൂന്നും പ്രാചീനചമ്പുക്കളായി അറിയപ്പെടുന്നു.
13-ആം നൂറ്റാണ്ട് മുതൽ 16-ആം നൂറ്റാണ്ട് ഉൾപ്പെടെയുള്ള കാലം മലയാളത്തിലെ ചമ്പുക്കളുടെ ശുക്രദശയായി കരുതപ്പെടുന്നു.
ഈ സാഹിത്യരൂപത്തിൽ 300 ലേറെ കൃതികളുണ്ട്‌ .
പുനം നമ്പൂതിരിയുടേതെന്ന് കരുതപ്പെടുന്ന രാമായണം ചമ്പു, മഴമംഗലം നമ്പൂതിരിയുടെ നൈഷധംചമ്പു , ഭാരതം ചമ്പു , ക്ഷേത്രപ്രശസ്തികൾ അവതരിപ്പിക്കുന്ന ചെല്ലൂർ നാഥോദയം പ്ര സിദ്ധ ചമ്പുക്കൾ.
16-ആം നൂറ്റാണ്ടിനുശേഷം രചിക്കപ്പെട്ട ഈ ചമ്പുക്കൾ മധ്യകാലചമ്പുക്കൾ എന്നറിയപ്പെടുന്നു.
ഇതും കൂടി കാണുക മണിപ്രവാളചമ്പുക്കൾ അവലംബം 1 2 ' എരുമേലി ,മലയാള സാഹിത്യം കാലഘട്ടങ്ങളിലൂടെ, കറന്റ് ബുക്സ് ,2008
കീർത്തി ജയകുമാർ ഇംഗ്ലീഷ് വിലാസം https://ml.wikipedia.org/wiki/Kirthi_Jayakumar
ഒരു സമാധാന അദ്ധ്യാപകയും, സമാധാന പ്രവർത്തകയും, സുരക്ഷാ പ്രാക്ടീഷണറും, അഭിഭാഷകയും എഴുത്തുകാരിയുമാണ് കീർത്തി ജയകുമാർ (ജനനം: ഡിസംബർ 15, 1987).
കോമൺ‌വെൽത്ത് സ്കോളർ, ഒരു വൈറ്റൽ വോയ്‌സ് (വിവി) ലീഡ് ഫെല്ലോ, ഒരു വിവി എൻഗേജ് ഫെലോ, ഒരു ലോക്കൽ പാത്ത്‌വേസ് ഫെല്ലോ, വേൾഡ് പൾസ് ഇംപാക്റ്റ് ലീഡർ എന്നീ നിലകളിൽ അറിയപ്പെടുന്ന അവർ റോയൽ സൊസൈറ്റി ഓഫ് ആർട്‌സിന്റെ ഫെല്ലോ കൂടിയാണ്.
ഗവേഷണം, റിപ്പോർട്ടേജ്, ഡോക്യുമെന്റേഷൻ എന്നിവയിലൂടെ ലിംഗഭേദം, സമാധാനം, സുരക്ഷ, ഫെമിനിസ്റ്റ് വിദേശനയം, പരിവർത്തന നീതി എന്നിവയുടെ ക്രോസ് സെക്ഷനിൽ പ്രവർത്തിക്കുന്ന ഒരു സംരംഭമായ ദി ജെൻഡർ സെക്യൂരിറ്റി പ്രോജക്ട് അവർ സ്ഥാപിച്ചു.
മുമ്പ്, അവർ കഥപറച്ചിൽ, സിവിലിയൻ സമാധാനം കെട്ടിപ്പടുക്കൽ, ലിംഗസമത്വത്തിനായുള്ള ആക്ടിവിസം എന്നിവയിൽ ശ്രദ്ധ കേന്ദ്രീകരിച്ചിരിക്കുന്ന ഒരു സംരംഭം ആയ ദ റെഡ് എലിഫന്റ് ഫൗണ്ടേഷൻ സ്ഥാപിച്ചിട്ടുണ്ട്.
ഇന്ത്യയിലെ ബാംഗ്ലൂരിൽ ഒരു ഹിന്ദു മാതാപിതാക്കളുടെ മകളായി ആണ് കീർത്തി ജയകുമാർ  ജനിച്ചത്.
തമിഴ്‌നാട്ടിലെ ചെന്നൈയിലെ സ്‌കൂൾ ഓഫ് എക്‌സലൻസ് ഇൻ ലോയിൽ നിന്നാണ് അവർ നിയമബിരുദം നേടിയത്.
കോസ്റ്റാറിക്കയിലെ യുപീസിൽ നിന്നും സമകാലിക ലോകത്തെ സുസ്ഥിര സമാധാനം എന്ന വിഷയത്തിൽ എംഎയും കോമൺവെൽത്ത് സ്‌കോളർഷിപ്പിൽ കവൻട്രി യൂണിവേഴ്‌സിറ്റിയിലെ സെന്റർ ഫോർ ട്രസ്റ്റ്, പീസ് ആൻഡ് സെക്യൂരിറ്റിയിൽ നിന്ന് സമാധാന, സംഘർഷ പഠനങ്ങളിൽ എംഎയും നേടി.
കീർത്തി യുഎൻ ഓൺലൈൻ വോളന്റിയറായി ജോലി ചെയ്തിട്ടുണ്ട്.
ലിംഗാധിഷ്ഠിത അക്രമ വാദവും സമാധാന പ്രവർത്തനവും
സ്ത്രീകളുടെ അവകാശ പ്രശ്‌നങ്ങൾ, സമാധാനവും സംഘർഷവും എന്നീ വിഷയങ്ങളിൽ നിലകൊള്ളുന്ന ഒരു പ്രവർത്തകയാണ് കീർത്തി.
അവർ മുമ്പ് റെഡ് എലിഫന്റ് ഫൗണ്ടേഷൻ നടത്തിയിരുന്നു.
നിലവിൽ, അവർ ലിംഗ സുരക്ഷാ പദ്ധതിയായ ഗെൻഡർ സെക്യൂരിറ്റി പ്രൊജക്റ്റ് നടത്തുന്നു.
യുഎൻ ഓൺലൈൻ വോളന്റിയറിംഗ് പ്രോഗ്രാമിലൂടെ "16 സിവിൽ സൊസൈറ്റികളിലും യുഎൻ ഏജൻസികളിലും" അവർ സന്നദ്ധ പ്രവർത്തനങ്ങളിൽ പ്രവർത്തിച്ചിട്ടുണ്ട്.
അവർ ഡെക്കാൻ ക്രോണിക്കിൾ/ഏഷ്യൻ ഏജിലെ കോളമിസ്റ്റ് കൂടിയാണ്.
സാറാ ബ്രൗൺ നടത്തുന്ന എ വേൾഡ് അറ്റ് സ്കൂളിൽ ഒരു ഗ്ലോബൽ യൂത്ത് അംബാസഡറാണ് കീർത്തി.
ലോകമെമ്പാടുമുള്ള ലിംഗാധിഷ്ഠിത അക്രമങ്ങളെ അതിജീവിക്കുന്നവരെ പിന്തുണയ്‌ക്കുന്നതിനായി കീർത്തി 'സാഹസ്' എന്ന മൊബൈൽ ആപ്പ് കോഡ് ചെയ്‌ത് സൃഷ്‌ടിച്ചു.
ഗ്ലോബൽ ഇന്നൊവേഷൻ എക്സ്ചേഞ്ചിൽ സാഹസ് ലിസ്റ്റ് ചെയ്യപ്പെട്ടു.
SM4E അവാർഡിന് കീഴിൽ DEF ഇന്ത്യയിൽ നിന്ന് ആപ്പിന് അംഗീകാരം ലഭിച്ചു.
സാഹസിനൊപ്പമുള്ള അവരുടെ പ്രവർത്തനത്തിന്, WATC 100 വിമൻ ഇൻ ടെക് ലിസ്റ്റിന്റെ ഷോർട്ട്‌ലിസ്റ്റിൽ കീർത്തി ഇടംപിടിച്ചു.
സാഹസ് മൊബൈൽ ആപ്പ്, ഫേസ്ബുക്ക് ചാറ്റ്ബോട്ട്, ടെലഗ്രാം ചാറ്റ്ബോട്ട് എന്നിവയിലൂടെ വിവരങ്ങളിലേക്കും ഹെൽപ്പ് ലൈനുകളിലേക്കും ഉള്ള ആക്‌സസ് നൽകുന്നു.
അസോസിയേഷൻ ഓഫ് ആഫ്രിക്കൻ എന്ട്രെപ്രെനേഴ്സുമായി (AAE) ചേർന്ന് ആഫ്രിക്കയിലെ സംരംഭകത്വത്തെക്കുറിച്ചുള്ള രണ്ട് ഇ-ബുക്കുകൾ അവർ എഴുതി, കൂടാതെ 2013 വരെ കുട്ടികൾക്കായി ഒരു സ്‌കൂൾ ഇല്ലാതിരുന്ന നൈജീരിയയിലെ ഒരു ഗ്രാമമായ ഓകോയിജൊറോഗുവിൽ ആദ്യത്തെ സ്‌കൂൾ തുറക്കുന്നതിനായി പ്രവർത്തിച്ച ഒരു ടീമിന്റെ തലവനായിരുന്നു അവർ.
പേനയും മഷിയും ഉപയോഗിച്ച് "സെൻ ഡൂഡിലുകൾ" ക്യൂറേറ്റ് ചെയ്യുന്ന ഒരു കലാകാരിയാണ് കീർത്തി.
ലിംഗസമത്വത്തിനും സമാധാന വിദ്യാഭ്യാസത്തിനും വേണ്ടിയുള്ള തന്റെ ആക്ടിവിസം പ്രകടിപ്പിക്കാനുള്ള ഒരു മാർഗമായി അവൾ ഡൂഡിംഗ് ഉപയോഗിക്കുന്നു.
അവർ ഫെംസൈക്ലോപീഡിയ എന്ന പേരിൽ ഒരു ഇൻസ്റ്റാഗ്രാം അധിഷ്‌ഠിത പ്രോജക്‌റ്റ് നടത്താറുണ്ടായിരുന്നു, അവിടെ അവർ ലോകമെമ്പാടുമുള്ള സ്ത്രീകളെ പ്രചോദിപ്പിക്കുന്ന പോർട്രെയ്‌റ്റുകൾ ഡൂഡിൽ ചെയ്യുകയും ഈ പോർട്രെയ്‌റ്റുകൾക്ക് കീഴിൽ അവരുടെ കഥകൾ ക്യൂറേറ്റ് ചെയ്യുകയും ചെയ്യുന്നു.
ഫെംസൈക്ലോപീഡിയയുടെ കഥയ്ക്ക്  ഫെബ്രുവരിയിൽ വേൾഡ് പൾസിൽ നിന്ന് ഒരു സ്റ്റോറി അവാർഡ് ലഭിച്ചു.
ഫെംസൈക്ലോപീഡിയയുടെ ഭാഗമായി ചെന്നൈയിലെ യുഎസ് കോൺസുലേറ്റ് ജനറലിൽ അന്താരാഷ്ട്ര വനിതാ ദിനത്തിനും വനിതാ ചരിത്ര മാസത്തിനും വേണ്ടിയുള്ള ഒരു പ്രദർശനം കീർത്തി ക്യൂറേറ്റ് ചെയ്തു.
2021-ൽ, കീർത്തി ഇൻസ്റ്റാഗ്രാം അധിഷ്‌ഠിത ആർട്ട് പ്രോജക്‌റ്റ് എ ഗേൾ ആൻഡ് എ ഗാലക്‌സി സ്ഥാപിച്ചു, അവിടെ അവർ ജ്യോതിശാസ്ത്ര കലയിൽ മുഴുകുന്നു.
ചെറുകഥകളുടെ സമാഹാരം അടങ്ങുന്ന കീർത്തിയുടെ ആദ്യ സോളോ പുസ്തകമാണ് സ്റ്റോറീസ് ഓഫ് ഹോപ്പ് .
ഡെൽറ്റ വിമൻ എൻ‌ജി‌ഒയുടെ സ്ഥാപകയായ എൽസി ഇജോറോഗു-റീഡിനൊപ്പം ലവ് മി മാമ: ദ അൺഫേവർഡ് ചൈൽഡ് എന്ന പുസ്തകത്തിന് അവർ സഹ-രചയിതാവായി.
റീഡോമാനിയ പ്രസിദ്ധീകരിച്ച ദ ഡോവ്സ് ലാമെറ്റിൻറെ രചയിതാവ് കൂടിയാണ് അവർ.
ഈ പുസ്തകം 2015-ലെ മ്യൂസ് ഇന്ത്യ യംഗ് ഓതേഴ്‌സ് അവാർഡിന് നാമനിർദ്ദേശം ചെയ്യപ്പെട്ടു.
ദി ഡോവ്‌സ് ലാമെന്റിനെപ്രതിയുള്ള ഫെമിനയിൽ ഒരു അവലോകനം പ്രസിദ്ധീകരിച്ചിട്ടുണ്ട്.
ടൈംസ് ഓഫ് ഇന്ത്യയും ദി ഡോവ്സ് ലാമെറ്റിൻ്റെ അവലോകനം പ്രസിദ്ധീകരിച്ചിട്ടുണ്ട്.
കീർത്തി ഫ്രാങ്ക്ലി സ്പീക്കിംഗ് , എന്ന ഒരു നാടകം എഴുതി, അത് ആൻ ഫ്രാങ്കിന്റെ ഡയറി അവസാനിക്കുന്നിടത്ത് നിന്നാണ് ആരംഭിക്കുന്നത്.
ലോകത്തിന്റെ വിവിധ ഭാഗങ്ങളിലുള്ള സംഘർഷ മേഖലകളിൽ നിന്നുള്ള എട്ട് യുവതികളുടെ ശബ്ദം ഈ നാടകം അവതരിപ്പിക്കുന്നു, കൂടാതെ ദി ഡയറി ഓഫ് ആൻ ഫ്രാങ്കിൽ നിന്നുള്ള ഭാഗങ്ങളും ഇതിൽ കൂടിച്ചേർക്കുന്നു.
ചരിത്രത്തിലെ പന്ത്രണ്ട് സ്ത്രീകളെ കവിതയിലൂടെ ജീവസുറ്റതാക്കുന്ന ഹെർസ്റ്റോറി എന്ന നാടകം അവർ എഴുതുകയും അഭിനയിക്കുകയും ചെയ്തു.
ക്രിയ-ശക്തിയുടെ ഡോൾസിൻറെ ഭാഗമായി കീർത്തി ഒരു മോണോലോഗ് എഴുതി അഭിനയിച്ചിട്ടുണ്ട്.
ജസ്റ്റിസ് ലീലാ സേത്ത് , മായാവതി , ജയലളിത , ദീപ കർമ്മാകർ , ഷാ ബാനോ ബീഗം, ടെസ്സി തോമസ് , ഗൗരി സാവന്ത് എന്നിവരുടെ കഥകൾ വിവരിച്ച അപർണ ജെയിന്റെ "ലൈക്ക് എ ഗേൾ" എന്ന ഓഡിയോബുക്ക് പതിപ്പിനും കീർത്തി തന്റെ ശബ്ദം നൽകി.
2016 ഒക്ടോബറിൽ, കീർത്തി TEDxചെന്നൈയിൽ ഭീഷണിപ്പെടുത്തൽ അവസാനിപ്പിക്കുന്നതിനുള്ള ഒരു പരിഹാരമായി സമാധാന വിദ്യാഭ്യാസത്തെക്കുറിച്ചുള്ള തന്റെ പ്രവർത്തനത്തെ അഭിസംബോധന ചെയ്ത് ഒരു ടെഡ്‍എക്സ് ടോക്ക് നടത്തി.
2017 നവംബറിൽ, TEDxChoice-ൽ അവൾ അവരുടെ കലാ പദ്ധതിയായ ഫെംസൈക്ലോപീഡിയയെ അഭിസംബോധന ചെയ്തുകൊണ്ട് TEDx ടോക്ക് നടത്തി.
2016 നവംബറിൽ, പൂനെയിൽ നടന്ന നാഷണൽ എഡ്യു-സ്റ്റാർട്ട് അപ്പ് കോൺഫറൻസിൽ അവർ  നല്ല പൗരന്മാരെ സൃഷ്ടിക്കുന്നതിനുള്ള സുസ്ഥിര പരിഹാരമെന്ന നിലയിൽ സമാധാന വിദ്യാഭ്യാസത്തെക്കുറിച്ച് ഒരു പ്രഭാഷണം നടത്തി.
ദി റെഡ് എലിഫന്റ് ഫൗണ്ടേഷനുമൊത്തുള്ള തന്റെ പ്രവർത്തനത്തെക്കുറിച്ചും ജിബിവി ഹെൽപ്പ് മാപ്പിന്റെ ക്യൂറേഷനെക്കുറിച്ചും കീർത്തി, ലക്ഷ്യ-എസ്എസ്എൻ-ന്റെ വാർഷിക പരിപാടിയായ സൈക്കോണിൽ ഒരു സംസാരിച്ചു.
ലിംഗസമത്വ മേഖലയിൽ ഒരു സാമൂഹിക സംരംഭകയെന്ന നിലയിൽ തന്റെ കഥയെക്കുറിച്ച് സംസാരിച്ച അവർ എസ്ആർഎം ആരംഭിലെ മുഖ്യ പ്രഭാഷകയായിരുന്നു.
2017 ഏപ്രിലിൽ റോട്ടറി ക്ലബ്ബ് ഓഫ് മദ്രാസ് സൗത്തിൽ "സ്ത്രീ ശാക്തീകരണം: മിഥ്യകളും യാഥാർത്ഥ്യങ്ങളും" എന്ന വിഷയത്തിൽ കീർത്തി സംസാരിച്ചു.
2018 മാർച്ചിൽ നടന്ന ഇക്കണോമിക് ടൈംസ് വനിതാ ഉച്ചകോടിയിൽ അവർ തന്റെ ആപ്പായ സാഹസിൻറെ പ്രവർത്തനത്തെക്കുറിച്ച് സംസാരിച്ചു.
ISFIT 2019-ൽ തവക്കോൾ കർമാൻ , ഗ്രോ ഹാർലെം ബ്രണ്ട്‌ലൻഡ് എന്നിവരോടൊപ്പം ഒരു സ്പീക്കറായിരുന്നു കീർത്തി.
2021 മാർച്ചിൽ, യുഎൻ ജനറൽ അസംബ്ലി പ്രസിഡന്റ് വിളിച്ചുചേർത്ത ഒരു പ്രത്യേക സെഷനിൽ കീർത്തി സംസാരിച്ചു.
യു.എസ് കോൺസൽ ജനറൽ ജെന്നിഫർ മക്കിന്റൈറിൽ നിന്ന് യുണൈറ്റഡ് സ്റ്റേറ്റ്സ് പ്രസിഡൻഷ്യൽ സർവീസ് അവാർഡ് നേടിയ വ്യക്തിയാണ് കീർത്തി.
സ്വർണം, വെള്ളി, വെങ്കലം എന്നീ പുരസ്കാരങ്ങൾ അവർ നേടി.
ഡെൽറ്റ വിമൻ, അസോസിയേഷൻ ഫോർ ആഫ്രിക്കൻ എന്റർപ്രണേഴ്‌സ് എന്നിവയ്‌ക്കൊപ്പമുള്ള പ്രവർത്തനത്തിന് 2012ലും 2013ലും യുണൈറ്റഡ് നേഷൻസ് ഓൺലൈൻ വോളന്റിയറിംഗ് അവാർഡുകൾ അവർക്ക് ലഭിച്ചു.
2015-ൽ, ഷീ ദി പീപ്പിൾ ടിവി അവതരിപ്പിച്ച ഡിജിറ്റൽ വുമൺ അവാർഡ് 2015-ലേക്ക് കീർത്തി നാമനിർദ്ദേശം ചെയ്യപ്പെട്ടു.
2016 മാർച്ചിൽ, ഡെവലപ്‌മെന്റ് വാൾ ഓഫ് ഫെയിമിലെ യൂറോപ്യൻ യൂണിയനിലെ മികച്ച 200 വനിതകളിൽ ഒരാളായിരുന്നു അവർ.
2016 ലെ യുണൈറ്റഡ് സ്റ്റേറ്റ് ഓഫ് വുമണിലേക്ക് നാമനിർദ്ദേശം ചെയ്യപ്പെട്ടവരിൽ ഒരാളായിരുന്നു അവർ.
രണ്ട് തവണ വേൾഡ് പൾസിന്റെ കഥാ അവാർഡ് ജേതാവായ അവരുടെ കൃതികൾ ടൈം മാഗസിൻ തിരഞ്ഞെടുത്ത് പ്രസിദ്ധീകരിച്ചു.
"പ്രചോദിപ്പിക്കുന്ന ചിന്തയും കഠിനാധ്വാനവും കൊണ്ട് നഗരത്തെ മാറ്റിമറിക്കുന്ന" ചെന്നൈ നഗരത്തിലെ "ഗെയിം ചേഞ്ചർ"മാരിൽ ഒരാളായി കീർത്തിയെ ഇന്ത്യാ ടുഡേ അംഗീകരിച്ചിട്ടുണ്ട്.
ചെന്നൈയിലെ FICCI FLO യിൽ ഒരു സമ്മേളനത്തെ അഭിസംബോധന ചെയ്യുന്ന ഏറ്റവും പ്രായം കുറഞ്ഞ സ്പീക്കറായിരുന്നു അവർ.
2016 സെപ്റ്റംബറിൽ, വീ ആർ ദി സിറ്റി ഇന്ത്യയുടെ 2016 ലെ റൈസിംഗ് സ്റ്റാർസ് അവാർഡിന്റെ ഷോർട്ട്‌ലിസ്റ്റ് ആയ കീർത്തി, അതിൽ വിജയിച്ചു.
2016 ഒക്ടോബറിൽ, 52Feminists.com അവരെ "52 ഫെമിനിസ്റ്റുകളിൽ" ഒരാളായി അംഗീകരിച്ചു.
2016 ഒക്ടോബറിൽ, ഷീ ദി പീപ്പിൾ ടിവി അവതരിപ്പിച്ച ഡിജിറ്റൽ വുമൺ അവാർഡ് 2016-ൽ ബർഗണ്ടി അച്ചീവറായി കീർത്തി അംഗീകരിക്കപ്പെട്ടു.
2016 നവംബറിൽ ഗ്ലോബൽ പീസ് ഇനിഷ്യേറ്റീവിൽ നിന്ന് അവർക്ക് സമാധാന അവാർഡ് ലഭിച്ചു.
2016 നവംബറിൽ വേൾഡ് പൾസിൽ ഇംപാക്റ്റ് ലീഡറായി അവർ തിരഞ്ഞെടുക്കപ്പെട്ടു.
വിമൻസ് വെബ് നൽകുന്ന വീഡിയോ ബ്ലോഗിംഗിനുള്ള ഓറഞ്ച് ഫ്ലവർ അവാർഡ് അവർ നേടി.
യുഎൻ സെക്രട്ടറി ജനറൽ അന്റോണിയോ ഗുട്ടെറസ് , ഹാരിയറ്റ് ലാംബ്, ജകായ കിക്‌വെറ്റെ എന്നിവർക്കൊപ്പം സാറാ ബ്രൗണിന്റെ ബെറ്റർ ഏഞ്ചൽസ് പോഡ്‌കാസ്റ്റിൽ കീർത്തി ഫീച്ചർ ചെയ്യപ്പെട്ടു.
വേൾഡ് പൾസിന്റെ അഞ്ച് സ്ത്രീ കഥകളുടെ ഫീച്ചറിന്റെ ഭാഗമായി, 2017 ലെ അന്താരാഷ്ട്ര വനിതാ ദിനത്തിൽ ഗൂഗിളിന്റെ വിമൻ വിൽ ലാൻഡിംഗ് പേജിൽ കീർത്തി ഫീച്ചർ ചെയ്‌തു.
വിമൻസ് വെബ് "സ്ത്രീകളുടെ ജീവിതത്തിൽ മാറ്റം വരുത്തുന്ന ഇന്ത്യയിലെ പതിനൊന്ന് ഫെമിനിസ്റ്റ് ബ്ലോഗർമാരിൽ ഒരാളായി" അവരെ പ്രഖ്യാപിച്ചു.
ഷോ ഓഫ് ഫോഴ്സ്: സോഷ്യൽ ഗുഡ് എന്ന പരിപാടിയിൽ അവർ ഫീച്ചർ ചെയ്യപ്പെട്ടു.
FICCI FLO ചെന്നൈ (2018) യുടെ ആ വർഷത്തെ മികച്ച സോഷ്യൽ എന്റർപ്രണർ (NGO) അവാർഡ് അവർക്ക് ലഭിച്ചു.
2018 നവംബറിൽ സോഷ്യൽ ഗുഡ് വിഭാഗത്തിൽ ഹീറോസ് ഓഫ് ചെന്നൈ അവാർഡ് കീർത്തിക്ക് ലഭിച്ചു.
ഗ്ലോബൽ ബിസിനസ് കോയലിഷൻ ഫോർ എഡ്യൂക്കേഷന്റെ (ജിബിസി-എഡ്യൂക്കേഷൻ) ഭാഗമായി യൂത്ത് കൗൺസിൽ അംഗമായും അവർ പ്രവർത്തിച്ചു.
2020 സെപ്റ്റംബറിലെ ബെറ്റർ ഇന്ത്യയുടെ കോവിഡ് സോൾജിയേഴ്‌സ് അവാർഡിനും ആഗോള നേട്ടങ്ങൾക്കായുള്ള We are the City TechWomen100 അവാർഡിനും അവർ നോമിനേറ്റ് ചെയ്യപ്പെട്ടു.
2021-ൽ ജെൻഡർ പോളിസിയിൽ ഏറ്റവും സ്വാധീനമുള്ള 100 വ്യക്തികളിൽ ഒരാളായി അവർ അംഗീകരിക്കപ്പെട്ടു.
ലഭിച്ച പുരസ്കാരങ്ങളുടെ പട്ടിക യുഎസ് പ്രസിഡൻഷ്യൽ സർവീസസ് മെഡൽ (സ്വർണം, വെള്ളി, വെങ്കലം) 2011-2012 യുഎൻ ഓൺലൈൻ വോളണ്ടിയർ ഓഫ് ദ ഇയർ അവാർഡ് (ഡെൽറ്റ വിമൻ) 2012 യുഎൻ ഓൺലൈൻ വോളണ്ടിയർ ഓഫ് ദ ഇയർ അവാർഡ് (അസോസിയേഷൻ ഓഫ് ആഫ്രിക്കൻ എന്റർപ്രണേഴ്സ്) 2012 യുഎൻ ഓൺലൈൻ വോളണ്ടിയർ ഓഫ് ദ ഇയർ അവാർഡ് (ഡെൽറ്റ വിമൻ) 2013 യുഎൻ ഓൺലൈൻ വോളണ്ടിയർ ഓഫ് ദ ഇയർ അവാർഡ് (അസോസിയേഷൻ ഓഫ് ആഫ്രിക്കൻ എന്റർപ്രണേഴ്സ്) 2013 ഫൈനലിസ്റ്റ്, 2015-ലെ മ്യൂസ് ഇന്ത്യ യംഗ് ഓതേഴ്‌സ് അവാർഡ്.
റൈസിംഗ് സ്റ്റാർസ് ഓഫ് ഇന്ത്യ അവാർഡ് (വീ ആർ ദി സിറ്റി ഇന്ത്യ) 2016 ദ പീസ് അവാർഡ് (ഗ്ലോബൽ പീസ് ഇനിഷ്യേറ്റീവ്) 2016 വീഡിയോ ബ്ലോഗിംഗിനുള്ള ഓറഞ്ച് ഫ്ലവർ അവാർഡ്, ഓറഞ്ച് ഫ്ലവർ അവാർഡുകൾ, (വുമൺസ് വെബ്), 2016 ലോക്കൽ പാത്ത്‌വേസ് ഫെല്ലോ (UN SDSN), 2017 സോഷ്യൽ എന്റർപ്രണർ ഓഫ് ദ ഇയർ, 2017 (ബ്രൂ മാഗസിൻ) യുവ അച്ചീവർ (സംരംഭകത്വം) MOP യുവ സമ്മാൻ (2017–2018) ആ വർഷത്തെ മികച്ച സോഷ്യൽ എന്റർപ്രണർ (NGO), FICCI FLO ചെന്നൈ (2018) നോമിനി, ട്രൂ ഓണർ അവാർഡുകൾ, 2018 ഔട്ട്‌സ്റ്റാന്റിംഗ് വുമൺ അച്ചീവർ അവാർഡ് 2018, FICCI FLO, ജയ്പൂർ (2018) വൈറ്റൽ വോയ്‌സ് വിവി എൻഗേജ് ഫെല്ലോ (2018) ഹീറോസ് ഓഫ് ചെന്നൈ - സോഷ്യൽ ഗുഡ് (റൈസിംഗ്) (2018) ഹെർസ്റ്റോറി വുമൺ ഓൺ എ മിഷൻ അവാർഡ് (മാർച്ച് 2019) വെബ് വണ്ടർ വുമൺ (സ്ത്രീ-ശിശു വികസന മന്ത്രാലയം, ട്വിറ്റർ ഇന്ത്യ, ബ്രേക്ക്‌ത്രൂ ഇന്ത്യ) (മാർച്ച് 2019) 2019 മാർച്ചിൽ CII-IWN അവാർഡ് ഫോർ അൺ സങ് ഹീറോസ് ബെസ്റ്റ് ഫെമിനിസ്റ്റ് വോയ്സ്, ദി ലൈഫ്സ്റ്റൈൽ ജേണൽ അവാർഡുകൾ, ഓഗസ്റ്റ് 2019 TIAW വേൾഡ് ഓഫ് എ ഡിഫറൻസ് അവാർഡ്, ഒക്ടോബർ 2020 വേൾഡ് പൾസ് സ്പിരിറ്റ് അവാർഡ് (ചാമ്പ്യൻ), ഫെബ്രുവരി 2021 എഴുത്തുകൾ പുസ്തകങ്ങൾ ഗെയിം ചേഞ്ചേഴ്‌സ്: ഇഅൺടോൾഡ് സ്റ്റോറീസ് ഓഫ് ഇന്ത്യൻ ഫെമിനിസ്റ്റ്സ് ഫ്രം  ദി പാസ്റ്റ് ആൻഡ് ദ പ്രസന്റ് (ഹേ ഹൗസ് ഇന്ത്യ, 2020) ദ ഡൂഡ്ലർ ഓഫ് ദിമാഷ്‌ക് (റീഡോമാനിയ, 2017) ഡോവ്സ് ലാമെന്റ് (റീഡോമാനിയ, 2015) സ്റ്റോറീസ് ഓഫ് ഹോപ്പ് (മൈത്രേയ, 2013) അധ്യായങ്ങൾ മദർ ഓഫ് ദ നേഷൻസ് (ഡിമീറ്റർ പ്രസ്സ്, കോൺട്രിബ്യൂട്ടർ, 2015) റൂട്ട്‌ലെഡ്ജ് ഹാൻഡ്‌ബുക്ക് ഓഫ് സൗത്ത് ഏഷ്യൻ ക്രിമിനോളജി (റൗട്ട്‌ലെഡ്ജ്, കോൺട്രിബ്യൂട്ടർ, 2019) അവലംബം
കുട്ടിയാർ തടയണ
കേരള ത്തിലെ ഇടുക്കി ജില്ല യിലെ പീരുമേട് താലൂക്കിൽ ഏലപ്പാറ ഗ്രാമപഞ്ചായത്തിൽ വാഗമണ്ണിന്‌ സമീപം    പുള്ളിക്കാനം കൊങ്ങിണിപ്പടവിൽ  നിർമിച്ച ഒരു ചെറിയ ഡൈവേർഷൻ ഡാം ആണ് കുട്ടിയാർ ഡൈവേർഷൻ അണക്കെട്ട് .
പ്രധാനമായും ഇടുക്കി അണക്കെട്ടി ലേക്കു ജലം എത്തിക്കാനുള്ള ഡൈവേർഷൻ ഡാമായി ഇതു പ്രവർത്തിക്കുന്നു , , .
മാത്തൂർ ഗ്രാമപഞ്ചായത്ത്
പാലക്കാട് ജില്ലയിലെ ആലത്തൂർ താലൂക്കിലെ കുഴൽമന്ദം ബ്ലോക്കിൽ ഉൾപ്പെടുന്ന ഒരു ഗ്രാമപഞ്ചായത്താണ് മാത്തൂർ ഗ്രാമപഞ്ചായത്ത് .
പാലക്കാട് പട്ടണത്തിൽ നിന്ന് 18 കിലോമീറ്റർ ദൂരെയായി കുഴൽമന്ദത്തിനും , കോട്ടായിക്കും മദ്ധ്യേയാണ് മാത്തൂർ പഞ്ചായത്ത് സ്ഥിതിചെയ്യുന്നത്.
കുഴൽമന്ദം വിദ്യാഭ്യാസ ജില്ലയിലും , പാലക്കാട് നിയോജകമണ്ഡലത്തിലും പാലക്കാട് ലോകസഭ മണ്ഡലത്തിലും ഉൾപ്പെട്ടതാണ് മാത്തൂർ ഗ്രാമപഞ്ചായത്ത'.
മാത്തൂരിൽ നിന്ന് നിരവധി ബസുകൾ പാലക്കാട്ടേക്കും, പ്രസിദ്ധ ക്ഷേത്രനഗരമായ തിരുവില്വാമലയിലേക്കും സർവീസ് നടത്തുന്നു.
കൂടാതെ ഗുരുവായൂർക്ക് ഒരു കേരള ട്രാൻസ്പോർട്ട് ബസും , പൊള്ളാച്ചി , പഴനി എന്നിവിടങ്ങളിലേക്ക് , രണ്ട് തമിഴ്നാട് ട്രാൻസ്പോർട്ട് ബസുകളും, സർവീസ് നടത്തുന്നു.
തൊഴിൽ ഒരു പാലക്കാടൻ നെൽപ്പാടം
ജനങ്ങളുടെ പ്രധാന വരുമാനം കൃഷിയിൽ നിന്നാണു്.
കർഷകാരാണ് ഇവിടെ കൂടുതൽ ഉള്ളത്.
നെല്ലാണു് പ്രധാനവിള, മകരം , ചിങ്ങം മാസങ്ങളിലാണ് വിളകൾ കൊയ്യുന്നത്.
പാലക്കാടുജില്ലയിലെ മലമ്പുഴ അണക്കെട്ടിൽ നിന്നാണ് കർഷകർക്ക്, വിളകൾക്കുള്ള വെള്ളം ലഭിക്കുന്നത്.
ആശുത്രികൾ ഗവർമ്മെണ്ട് ആയുർവ്വേദ ഡിസ്പെൻസറി, മാത്തൂർ.
ഹോമിയൊ ഡിസ്പെൻസറി, പല്ലഞ്ചാത്തനൂർ, മാത്തൂർ .
ഗവർമ്മെണ്ട് പ്രൈമറി ഹെൽത്ത് സെന്റർ,മാത്തൂർ.
പ്രധാന സ്ഥലങ്ങൾ ചുങ്കമന്ദം മാത്തൂർ അഗ്രഹാരം തണ്ണിരങ്കാട് പല്ലഞ്ചാത്തനൂർ അമ്പാട് തച്ചൻക്കാട് വീശ്വലം ആനിക്കോട് ആരാധാനാലയങ്ങൾ പുലിയന്നൂർ ശിവ ക്ഷേത്രം, മാത്തൂർ പടിഞ്ഞാറെത്തറ കാളികാവ് കുതിരമടവിഷ്ണു ക്ഷേത്രം, തച്ചൻക്കാട് മാത്തൂർ അർധനാരീശ്വരൻ ക്ഷേത്രം മാത്തൂർ കിഴക്കേത്തറകാളികാവ്.
മാത്തൂർ മന്ദമ്പുള്ളി ഭഗവതിക്ഷേത്രം.
മാത്തൂർ പടിഞ്ഞാറെത്തറ പാർവ്വതീക്ഷേത്രം.
മാത്തൂർ ശ്രീ തട്ടാരപ്പൊറ്റ ഭഗവതിക്ഷേത്രം.
തെരുവത്ത് പള്ളി വടക്കുംനാദ ക്ഷേതം  പല്ലൻചാത്തനൂർ മന്നത്ത് ഭഗവതി ക്ഷേത്രം  പല്ലൻചാത്തനൂർ പുളിമുറ്റം ഭഗവതി ക്ഷേത്രം പല്ലൻചാത്തനൂർ ആനിക്കോട് അഞ്ചുമൂർത്തി ക്ഷേത്രം തച്ചൻക്കാട് വീശ്വലം കാളിക്കാവ് ചെങ്കട്ടൂര് അയ്യപ്പൻകാവ് തച്ചൻക്കാട് പ്രധാന വിദ്യാലയങ്ങൾ സി.എഫ്.ഡി.വി.എച്.എസ്.സ്കൂ ചുങ്കമന്ദം എ.യു.പി സ്കൂൾ.
എൽ.പി.സ്കൂൾ, ബംഗ്ലാവ് സ്കൂൾ ചുങ്കമന്ദം ജി.എൽ.പി സ്കൂൾ ജി.ൽ.
പി സ്കൂൾ വീശ്വലം, തച്ചൻക്കാട് അവലംബം http://www.trend.kerala.gov.in Archived 2019-09-02 at the Wayback Machine http://lsgkerala.in/ Archived 2016-11-10 at the Wayback Machine Census data 2001
കുളമാവ് അണക്കെട്ട് ഇംഗ്ലീഷ് വിലാസം https://ml.wikipedia.org/wiki/Kulamavu_Dam
കേരളത്തിലെ ഇടുക്കി ജില്ലയിലെ അറക്കുളം ഗ്രാമപഞ്ചായത്തിലെ കുളമാവിൽ പെരിയാർ നദിക്കു കുറുകെ നിർമിച്ചിട്ടുള്ള അണക്കെട്ടാണ് കുളമാവ് അണക്കെട്ട് വൈദ്യുതോല്പാദനമാണ് അണക്കെട്ടിന്റെ ഉദ്ദേശ്യം.
1976 ഫെബ്രുവരി 12 ന്‌ അന്നത്തെ ഇന്ത്യൻ പ്രധാനമന്ത്രി ഇന്ദിരാഗാന്ധി ഇടുക്കി ജലവൈദ്യുത പദ്ധതി ഉദ്ഘാടനം ചെയ്തു.
ഇടുക്കി അണക്കെട്ടിന്റെ തെക്കുഭാഗത്തായാണ് ഈ അണക്കെട്ടിന്റെ സ്ഥാനം.
തൊടുപുഴയിൽനിന്നും ഇടുക്കിയിലേക്കുള്ള പ്രധാന പാത ഈ അണക്കെട്ടിനു മുകളിലൂടെയാണ്.
60 ചതുരശ്ര കിലോമീറ്റർ വ്യാപിച്ച്‌ കിടക്കുന്ന ജലസംഭരണിയാണ് ഡാമിനുള്ളത്.
പരമാവധി സംഭരണ ശേഷി 74.5 ദശലക്ഷം ഘനയടിയാണെങ്കിലും 70.5 ടി എം സി വരെയാണ് സംഭരിക്കാറുള്ളത്.
780 മെഗാവാട്ട്‌ ഉല്‌പാദന ശേഷിയുള്ള പദ്ധതിയുടെ ഊർജ്ജോല്‌പാദനകേന്ദ്രം മൂലമറ്റത്താണ്‌ .
നാടുകാണി മലയുടെ മുകളിൽനിന്ന്‌ 750 മീറ്റർ അടിയിലുള്ള മൂലമറ്റം പവർ ഹൗസ് (ഭൂഗർഭ വൈദ്യുതനിലയം) ഇന്ത്യയിലെ ഏറ്റവും വലുതുമാണ്‌.
ഈ ഡാമിനോടനുബന്ധിച്ചുള്ള മേഖല ഇടുക്കി വന്യജീവിസംരക്ഷണകേന്ദ്രം എന്നറിയപ്പെടുന്നു.
പദ്ധതിയുടെ പ്രധാന അണക്കെട്ട്‌ കുറവൻ മലയേയും, കുറത്തി മലയേയും ബന്‌ധിപ്പിക്കുന്നു.
ഇതുമൂലം പെരിയാറിൽ സംഭരിക്കുന്ന വെള്ളം ചെറുതോണിപ്പുഴയിലൂടെ ഒഴുകി പോകാതിരിക്കാൻ ചെറുതോണിയിലും, ഇതിനടുത്തുള്ള കിളിവള്ളിത്തോട്ടിലൂടെ വെള്ളം നഷ്‌ടപ്പെടാതിരിക്കാൻ കുളമാവിലും അണക്കെട്ടുകൾ നിർമ്മിച്ചു.
ഇടുക്കി ജലവൈദ്യുത പദ്ധതിയിൽ 130 മെഗാവാട്ടിന്റെ 6 ടർബൈനുകൾ ഉപയോഗിച്ച്  780 മെഗാവാട്ട്   വൈദ്യുതി ഉത്പാദിപ്പിക്കുന്നു.
വാർഷിക ഉൽപ്പാദനം 2398 MU ആണ്.
1976 ൽ മൂന്നു ടർബൈനുകളും 1986ൽ മറ്റു മൂന്നു ടർബൈനുകളും  കമ്മീഷൻ ചെയ്തു.
കൂടുതൽ കാണുക കേരളത്തിലെ അണക്കെട്ടുകളുടെ പട്ടിക കേരളത്തിലെ ജലവൈദ്യുതപദ്ധതികളുടെ പട്ടിക അവലംബം ചിത്രങ്ങൾ ഇടുക്കി ജലാശയം - കുളമാവ് അണക്കെട്ടിൽ നിന്നുള്ള ദൃശ്യം ഇടുക്കി ജലാശയം
ജോജി കെ. ജോൺ ഇംഗ്ലീഷ് വിലാസം https://ml.wikipedia.org/wiki/Joji_K_John
മലയാള ചലച്ചിത്ര അഭിനേതാവാണ് ജോജി എന്നറിയപ്പെടുന്ന ജോജി കെ ജോൺ .
2000 മുതൽ സീരിയൽ, സിനിമ മേഖലയിൽ സഹ സംവിധായകനായും പ്രവർത്തിച്ചു വരുന്നു.
ദിലീഷ് പോത്തൻ സംവിധാനം ചെയ്ത ജോജി ആയിരുന്നു അഭിനയിച്ച ആദ്യത്തെ സിനിമ.
കോട്ടയം ജില്ലയിലെ മുണ്ടക്കയം സ്വദേശിയാണു ജോജി.